**JEGYZŐKÖNYV**

**Hidas Község Önkormányzat**

 **Képviselő-testületének**

**2023.02.06.napján**

megtartott soros, nyilvános üléséről.

**Hozott határozatok:**

1/2023.(II.06.)

2/2023.(II.06.)

3/2023.(II.06.)

4/2023.(II.06.)

5/2023.(II.06.)

6/2023.(II.06.)

7/2023.(II.06)

8/2023.(II.06.)

9/2023.(II.06.)

10/2023.(II.06.)

11/2023.(II.06.)

12/2023.(II.06)

13/2023(II.06.)

14/2023.(II.06)

15/2023.(II.06)

**Hozott rendeletek:**

1/2023.(II.09.) számú rendelete az önkormányzat 2023.évi költségvetésről.

2/2023(II.09.) a szociális ellátások helyi szabályozásáról szóló 4/2021.(II.24.) önkormányzati rendelet módosításáról

3/2023.(II.09.) a közterületek elnevezéséről, azok jelöléséről és a házszámozás rendjéről szóló 12/2021.(IX.28.) számú önkormányzati rendelet módosításáról

**JEGYZŐKÖNYV**

A jegyzőkönyv készült **2023. február 6. napján 14.00 órai kezdettel**

**Hidas** Község Önkormányzat Képviselő-testületének soros, nyilvános ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester

3. Fábián Izabella képviselő

4. Fényes Endre képviselő (szavazati jog nélkül)

5. Kérő Imre képviselő

1. Steiner- Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

Hitter István kép és hangtechnika

**Az ülésről igazoltan távol volt:** Dr. Balázs Dalma

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 6 fő jelen van.

**Berg Csaba polgármester** ezt követően a kiküldött meghívóban megegyezően ismertette az ülés napirendjét.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**1/2023.(II.06.) számú határozata**

**az elfogadott napirendről**

**Napirendi pont:**

***Napirend előtt:*** Beszámoló a vagyonnyilatkozat tételi kötelezettség teljesítéséről.

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. Beszámoló a Hidasi Polgármesteri Hivatal 2022. évi munkájáról.

Ea.: Dr. Tóth Attila jegyző

1. A Képviselő-testület 2023. évi munkatervének elfogadása.

Ea.: Berg Csaba polgármester, Dr. Tóth Attila jegyző

1. A helyi önkormányzat a saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegének meghatározása. Ea.: Dr. Tóth Attila jegyző
2. Az önkormányzat 2023. évi költségvetési rendeletének előterjesztése, elfogadása.

Ea.: Berg Csaba polgármester, Dr. Tóth Attila jegyző

1. Hidas Község Önkormányzat Képviselő-testületének a szociális ellátások helyi szabályozásáról szóló 4/2021. (III.24.) önkormányzati rendelet módosítása.

Ea.: Berg Csaba polgármester, Dr. Tóth Attila jegyző

1. Hidas Község Önkormányzat Képviselő-testületének a közterületek elnevezéséről, azok jelöléséről és a házszámozás rendjéről szóló 12/2012.(IX.28.) számú rendelet módosítása. Ea.: Berg Csaba polgármester, Dr. Tóth Attila jegyző
2. Beszámoló a 2022. évi közművelődési tevékenységéről, 2023. évi terv elfogadása. Közművelődési feladatellátási megállapodás jóváhagyása.

Ea.: Berg Csaba polgármester

1. Bölcsőde építési beruházáshoz kapcsolódóan parkoló kijelöléséről döntés.

Ea.: Berg Csaba polgármester, Dr. Tóth Attila jegyző

1. A polgármester 2023. évi szabadságtervének jóváhagyása. Ea.: Dr. Tóth Attila jegyző
2. Társulások működéséről szóló beszámoló

Ea.: Berg Csaba polgármester

1. Az óvoda nyári leállásának fenntartói jóváhagyása

Ea.: Steiner-Orosházi Szandra intézményvezető

1. A 2023. évi közbeszerzési terv módosítása.

Ea.: Dr. Tóth Attila jegyző

1. Nemzetiségi Önkormányzatokkal kötött együttműködési megállapodások felülvizsgálata. Ea. Dr. Tóth Attila jegyző
2. Az Önkormányzat törzskönyvi nyilvántartási adatainak módosítása új COFOG-ok felvételével. Ea.: Dr. Tóth Attila jegyző

**Dr. Tóth Attila jegyző** a napirendi pontok megtárgyalása előtt tájékoztatta a képviselőket, hogy a Magyarország helyi önkormányzatairól szóló 2011. évi CLXXXIX. törvény továbbiakban: Mötv.) a polgármesterek, valamint a helyi önkormányzati képviselők részére vagyonnyilatkozat-tételi kötelezettséget ír elő. A vagyonnyilatkozatokkal kapcsolatos eljárási szabályoknak megfelelően a képviselők vagyonnyilatkozatot kötelesek tenni melynek leadási határideje 2023.január 31. napja volt. Felkérte a Pénzügyi Bizottság elnökét, hogy tájékoztassa a Képviselő-testületet a vagyonnyilatkozatok leadásáról, illetve azokról a képviselőkről, akik a vagyonnyilatkozat-tételi kötelezettségüket határidőre nem teljesítették.

Ezt követően **Steiner- Orosházi Szandra bizottsági elnök** tájékoztatta a képviselőket, hogy 2023. január 31. napjáig – határidőre - 5 képviselő nyújtotta be a vagyonnyilatkozatát. A jelen lévő Fényes Endre képviselő vagyonnyilatkozata pedig még nem áll rendelkezésre.

**Dr. Tóth Attila jegyző** az Mötv. 39.§ (2) bekezdése alapján- tájékoztatta a képviselőt –hogy a vagyonnyilatkozat tétel elmulasztása esetén – annak benyújtásáig – az önkormányzati képviselő tisztségéből fakadó jogait nem gyakorolhatja. Tisztelettel kérte fentiek figyelembevételével ezen jog betartását.

**Napirendek tárgyalása**

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba polgármester** a napairend megtárgyalás előtttájékoztatta a képviselőket és a lakosságot az előző hónap eseményeiről.

2022. év novemberében összevont óvodai, iskolai szülőértekezletre került sor a helyi általános iskolában.

November végén ünnepváró díszítésben öltöztették a falu főbb központi pontjait.

Temetőben a haranglábtól felfelé végeztek munkálatokat a szakemberek - a leendő út alapelőkészítését végezték, a betonozásra az idei évben kerül sor.

Az elmúlt évben a Mikulásvárásra az Önkormányzat épületében került sor, ahol a Télapó örömmel fogadta a gyermekek apraját-nagyját.

December hónapban a Mecseknádasdi Gondozási Központ társulási ülésen vett részt.

Mind a Nemzetiségi Önkormányzatok, mind pedig a helyi Önkormányzat megtartotta éves közmeghallgatásait, hozzátette, hogy a lakosság részéről csekély az érdeklődés és kiemelten kérte, hogy a képviselők a jövőben nagyobb létszámmal jelenjenek meg a közmeghallgatás ülésén.

Szintén december hónapban tett látogatást Dunai Péter a Baranya Vármegyei Közgyűlés alelnöke, aki arról tájékoztatta hivatalunkat, hogy a helyi Bölcsödére benyújtott pályázat nyertesként szerepel, mely keretében az elnyert pályázat összege 350 millió forint.

Minden évben a már hagyományos Luca napi kotyolás műsorukkal örvendeztették meg a helyi óvodás gyermekek az önkormányzat dolgozóit, melyet ezúton is megköszönt mind a gyermekeknek, mind pedig a felkészítő óvoda pedagógusoknak egyaránt.

Örömmel mondta el, hogy az Ezer Kft. felajánlásával 700 csomag szaloncukrot tudott kiosztani a településen élő lakóknak a karácsonyi ünnepek előtt.

Részt vett az Idősek Klubjában az óvodások karácsonyi műsorán, majd az iskolai rendezvényt is meglátogatta.

Cipősdoboz gyűjtés keretében ajándékdobozok kerületek kiosztásra nagycsaládos gyermekes családok, valamint rászorulók részére, - mely dobozok kiosztásában a helyi védőnő Schmieder Valéria és hivatalunk dolgozója Szőke Boglárka segédkezett.

2023. év januárjában ebrendészeti megállapodás, szerződés aláírására került sor. Hozzátette, hogy a megállapodásban vállalt feladat keretében az ebrendészeti szakemberek két hetente látogatnak el településünkre és a kóbor ebeket begyűjtik.

Fásítási program keretében benyújtott pályázat alapján 30 db gömbszivarfát kap önkormányzatunk-melyet az újszülött gyermekek tiszteletére ültetnének el.

Tájékoztatta a lakosságot, hogy a Magyar Posta módosítási kérelemmel fordult önkormányzatunk fele, melyben módosították a hely Posta hivatal nyitvatartási rendjét. Felsorolta a nyitvatartási napjait, időpontjait.

Január hónapban Hidasnémeti testvértelepülésre látogatott.

A helyi önkormányzat pénzügyes dolgozóival költségvetés egyeztetése történt február első napjaiban.

Február hónapban Óvodai farsangi bálra látogatott el.

Február 8. napján a Baranya Vármegyei Államkincstárhoz látogatnak egyeztetési fórumra az elnyert csapadékvíz pályázattal kapcsolatban.

Végül tájékoztatásként elmondta, hogy a Takarékbusz érkezésében előreláthatólag bizonytalan ideig kimaradások várhatók és hogy ügyintézőt sajnos nem tudnak egyelőre biztosítani.

**Dr. Tóth Attila jegyző** a lejárt határidejű határozatok végrehajtását röviden ismertette.

Hozzászólás nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**2/2023.(II.06.) számú határozata**

Hidas Község Önkormányzat képviselő-testülete elfogadta az előző ülés óta eltelt időszak eseményeiről, és a lejárt határidejű határozatok végrehajtásáról szóló beszámolót.

Határidő: azonnal

Felelős: képviselő-testület

1. **Beszámoló a Hidasi Polgármesteri Hivatal 2022. évi munkájáról.**

**Ea.: Dr. Tóth Attila jegyző**

**Dr. Tóth Attila jegyző** elmondta, hogy a Magyarországi helyi önkormányzatairól szóló 2011. évi CLXXXIX.törvény 81.§. (3) bekezdés f.) pontja értelmében évente beszámol a képviselő-testületnek a hivatal tevékenységéről.

Röviden ismertette a hivatal feladatait, a működési feladatokat, illetve az egyéb jogszabályban megállapított államigazgatási feladatokat és hatásköröket.

Felsorolta a 2022. évben megtartott ülések számát – (rendes, rendkívüli, rendkívüli zárt ülés) kitért a hozott határozatok, illetve rendelet számokra is.

Hozzátette, hogy 2022. évben is folytatódott az elavult rendeletek deregulációja, módosítása. A módosított és új rendeletekkel kapcsolatban törvényességi észrevétel nem érkezett.

Ismertette az iktatott ügyek megoszlását - a főszámra iktatott, illetve az alászámra iktatott ügyiratok számát 2022. évre vonatkozóan és hozzáfűzte, hogy az ügyelosztás az ügyintézők között munkaköri leírásukban foglalt feladatköreik szerint oszlott el. Kiemelte az ügyszámokra hivatkozva, hogy az ügyintézők jelentős mértékben túlterheltek, azonban feladatellátásuk során a meghozott döntésekkel szemben egy alkalommal sem nyújtottak be fellebbezést, és a Baranya Vármegyei Kormányhivatal és a Magyar Államkincstár ellenőrzései sem tártak fel hiányosságokat. A Kincstár felé történő meghatározott adatszolgáltatások minden esetben hibátlanul, határidő előtt kerültek benyújtásra köszönhető a pénzügyi kollegák alapos szakmai munkájának. A helyi adók, valamint a gépjárműadó hátralékok vonatkozásában előírt nyilvántartási, kivetési könyvelési és behajtási feladatait egy ügyintéző látja el, aki a pályázatok előkészítésében és végrehajtásában is sok feladatot vállal. A közfoglalkoztatási pályázatokkal összefüggő feladatokat, illetve a napi közfoglalkoztatási feladatok irányítását a kereskedelmi, földügyi és műszaki igazgatást végző munkatárs látta el. A jelentős leterheléssel járó 2022. népszámlálási feladatok ellátása mellett az anyakönyvi, és szociális igazgatás megnövekedett feladatai jelentős többlet terhet jelentettek a két igazgatási munkatársnak, azonban e feladatok is maradéktalanul végrehajtásra kerültek. A befejezett programok elszámolása hiánytalanul megtörtént. A 2023. évi belső ellenőrzési feladatokat Szarka Tibor látja el.

Végezetül elmondta, hogy a hivatal feladatait jómaga és hét ügyintéző látta el. Minden munkatárs eleget tett képzési kötelezettségeinek.

**Berg Csaba polgármester** hozzátette, hogy példaértékű munka folyik a hivatalban, köszöni a kollegák munkáját és segítő szándékát az ügyfelek tekintetében.

Több hozzászólás, észrevétel nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**3/2023.(II.06.) számú határozata**

Hidas Község Önkormányzat Képviselő-testülete a mellékelt írásos előterjesztés és Dr. Tóth Attila jegyző szóbeli kiegészítése szerint fogadta el a Hidasi Polgármesteri Hivatal 2022. évben végzett tevékenységéről szóló beszámolót.

Határidő: azonnal:

Felelős: Képviselő-testület

**3. A Képviselő-testület 2023. évi munkatervének elfogadása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy a kiküldött előterjesztés részletesen tartalmazza a tervekben meghatározott határidőkhöz az üléstervi előterjesztést. Magába foglalva az önkormányzati kötelezettségeket és terveket. Hozzátette, hogy a munkatervben foglaltak a mindenkori veszélyhelyzetre tekintettel folyamatosan módosulhatnak.

Az ülések időpontjai minden hónap utolsó hét hétfői napjai 14.00 órai kezdettel kerülnek összehívásra. A rendkívüli ülések összehívására az SZMSZ rendelkezései az irányadók.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**4/2023.(II.06.) számú határozata**

Hidas Község Önkormányzat Képviselő-testülete - a 2023. évi Hidas Község Önkormányzat Képviselő-testületének munkatervét - a mellékelt szerinti tartalommal jóváhagyja - azzal, hogy a Munkatervben foglaltak a mindenkori veszélyhelyzetre tekintettel folyamatosan módosulhatnak.

Határidő: azonnal

Felelős: Berg Csaba polgármester

**4. A helyi önkormányzat a saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő 3 évre várható összegének meghatározása. Ea.: Dr. Tóth Attila jegyző**

**Dr. Tóth Attila jegyző** elmondta, hogy az államháztartásról szóló 2011. évi CXCV.törvény 29/A. §-ában előírtak szerint a helyi önkormányzat évente, legkésőbb a költségvetési rendelet elfogadásáig határozatban állapítja meg- kapott felhatalmazás alapján kiadott jogszabályban meghatározottak szerint saját bevételeinek és adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Hozzátette, hogy az önkormányzatnak nincs adósságot keletkeztető ügylete, és 2024-2025 2026.évekre sem kíván az Önkormányzat adósságot keletkeztető ügyletet kötni, tervezni.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**5/2023.(II.06.) számú határozata**

Hidas Község Önkormányzat – képviselő-testülete az államháztartásról szóló 2011. évi CXCV.törvény 29/A. §-ában előírtak szerint megállapította, hogy az önkormányzatnak nincs adósságot keletkeztető ügylete, és 2024.-2025-2026. évekre sem kíván az Önkormányzat adósságot keletkeztető ügyletet kötni, tervezni**.**

Határidő: azonnal

Felelős: képviselő-testület

1. **Az önkormányzat 2023. évi költségvetési rendeletének előterjesztése, elfogadása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** tájékoztatta a jelenlévő képviselőket, hogy a 2023. évi költségvetési munkapapírokat- tervezetet- minden képviselőnek előterjesztésként megküldte. A költségvetési tervezetet a pénzügyi bizottság átnézte, megtárgyalta, és a költségvetés tervezetét változatlan formában elfogadta. (A Bizottsági állásfoglalás mellékelve.) A képviselők megkapták a cofogos kimutatás összesítő iratát is, melyen a bevételi és kiadási előirányzatok cofogonkét összesítve szerepelnek.

Megjegyezte, hogy az óvodai, bölcsődei költségvetés tervezete az intézményvezető asszonnyal egyeztetve készült.

**Berg Csaba polgármester** elmondta, hogy sajnos nagyon szűkre kellet tervezni a 2023.évi költségvetést, az idei év nagyon sok lemondással jár. A túlélésért kell harcolni. Elmondta, hogy a rendezvényeket is vállalkozók segítségével szeretné megvalósítani, hiszen az idei költségvetésben nem tudtak tervezni a rendezvényekre.

**Dr. Tóth Attila jegyző** hozzátette, hogy a világméretű energia válság olyan helyzetben hozta az önkormányzatokat, hogy sajnos az idei évben nem tudnak támogatásokat biztosítani az egyesületeknek, illetve civil szervezeteknek sem. Az energiaárak bizonytalan közüzemi díjai függvénye miatt is előreláthatólag a költségvetés negyedévente fog módosulni, változni.

Bízik abban, hogy marad szabad pénzeszköz, melyet a település feladataira tudnak fordítani.

További hozzászólás, észrevétel nem hangzott el

A képviselő-testület 5 igen szavazattal, ellenszavazat és tartózkodás nélkül – minősített többséggel az alábbi rendeletet alkotta:

**Hidas Község Önkormányzat Képviselő-testületének**

**1/2023.(II.09.) önkormányzati rendelete**

**az önkormányzat 2023.évi költségvetésről.**

**(mellékletben)**

**6. Hidas Község Önkormányzat Képviselő-testületének a szociális ellátások helyi szabályozásáról szóló 4/2021. (III.24.) önkormányzati rendelet módosítása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogya szociális ellátások helyi szabályozásáról szóló rendelet módosítására azért volt szükség, mert a Magyarország biztonságát szolgáló egyes törvények módosításáról szóló 2022. évi L. törvény - többek között a szociális törvény módosítását rendelte el. A szociális igazgatásról és szociális ellátásokról szóló 1993. évi III. törvény vonatkozásában az egyik jelentős módosítás, hogy az érintett jogszabályban az öregségi nyugdíj mindenkori legkisebb összegére történő hivatkozást - egy új fogalom bevezetésével - a szociális vetítési alapra történő hivatkozásra cseréli.

Hozzátette, hogy az önkormányzat szociális rendelete – a magasabb szintű jogszabályokkal összhangban - az öregségi nyugdíj mindenkori legkisebb összegét rögzíti az ellátásokra, támogatásokra való jogosultság feltételeként meghatározott jövedelemhatár számítási alapjaként.

Így a törvényi rendelkezésnek megfelelően a módosított rendeletben a mindenkori legkisebb öregségi nyugdíj fogalom helyett a szociális vetítési alap került feltüntetésre.

Ezzel egyidejűleg- a Szociális Bizottsággal egyeztetve - a rendkívüli települési támogatás létfenntartást veszélyeztető rendkívüli élethelyzetre tekintettel nyújtott támogatás összegét maximum 100.000, -Ft összegre javasolta módosítani az előterjesztés szerint.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül – minősített többséggel az alábbi rendeletet alkotta:

**Hidas Község Önkormányzat Képviselő-testületének**

**2/2023.(II.09.) önkormányzati rendelete**

**a szociális ellátások helyi szabályozásáról szóló 4/2021.(III.24.) rendelet módosításáról**

**(mellékletben)**

**7. Hidas Község Önkormányzat Képviselő-testületének a közterületek elnevezéséről, azok jelöléséről és a házszámozás rendjéről szóló 12/2012.(IX.28.) számú rendelet módosítása. Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy folyamatosan folyik a rendeletek felülvizsgálata. Így a közterületekről szóló rendelet is a jogszabályváltozásoknak eleget téve a kiküldött rendelet tervezet szerint módosításra kerül, mivel a címképzésért felelős szerv az önkormányzat jegyzője, míg a korábbi rendeletben a polgármester került megjelölésre. Elavult a rendelet bevezető része is, melynek módosítására is sor kerül.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül – minősített többséggel az alábbi rendeletet alkotta:

**Hidas Község Önkormányzat Képviselő-testületének**

**3/2023.(II.09.) önkormányzati rendelete**

**a közterületek elnevezéséről, azok jelöléséről és a házszámozás rendjéről szóló**

 **12/2012. (IX.28.) számú önkormányzati rendelt módosításáról**

**(mellékletben)**

1. **Beszámoló a 2022. évi közművelődési tevékenységéről, 2023. évi terv elfogadása.**

**Ea.: Berg Csaba polgármester**

**Berg Csaba polgármester** tájékoztatta a képviselő-testületet, hogy a Közművelődési tervet a Hidas Község Önkormányzat Képviselő-testületének a 3/2021.(III.4.) számú Közművelődésről szóló önkormányzati rendelete alapján állítottuk össze.

A muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény 78./1 (4) bekezdés b) pontja értelmében az önkormányzat,
amely közösségi színteret, illetve közművelődési intézményt tart fenn, jóváhagyja a
közművelődési intézmény éves munkatervét.

A közművelődési alapszolgáltatások, valamint a közművelődési intézmények és a közösségi
színterek követelményeiről szóló 20/2018. (VII. 9.) EMMI rendelet 3.
§.(1) alapján: A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.

A 2022. évi közművelődési tevékenységről szóló beszámolót, valamint a 2023. évi éves szolgáltatási tervet az igazgatási kolleganő elkészítette, melyet a fenntartónak el kell fogadnia, és a rendeletben foglaltak szerint közzé kell tennie. A Közművelődési Terv minden képviselőnek kiküldésre került

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**6/2023.(II.06.) számú határozata**

Hidas Község Önkormányzat Képviselő-testülete a melléklet szerinti tartalommal fogadja el az Önkormányzat 2022. évi közművelődési tevékenységéről szóló beszámolót és a 2023. évi közművelődési tervet.

Határidő: azonnal

Felelős: polgármester

**Dr. Tóth Attila jegyző** elmondta, hogy a közművelődési feladatok ellátására kötelező szakirányú szakember biztosítása. Mivel a törvény szerint lehetőség volt arra, hogy több falu fogad egy szakembert, ezért Hidas település- a közművelődési feladatok ellátására- a Pécsváradi Művelődési Központ, Könyvtár és Múzeum Nonprofit Korlátolt Felelősségű Társasággal (Apaceller Gergely képviseletében) Közművelődési Megállapodást kötött, mely megállapodás keretében látják el a közművelődési feladatokat. A megállapodás pontosan rögzíti a közművelődési tevékenység támogatásával együtt járó feladatokat, a közszolgáltatási kötelezettséget, tárgyi feltételeket, egyéb kulturális és kapcsolódó feladatokat, valamint a pénzügyi feltételeket is egyaránt. A Közfeladat ellátásához a közművelődési szakember foglalkoztatásának finanszírozásához önkormányzatunk 1.000.000, - forint pénzösszeget biztosít.

A képviselő-testület 4 igen szavazattal, 1 tartózkodással, - az alábbi határozatot hozta:

**Hidas Község Önkormányzat Képviselő-testületének**

**7/2023.(II.06.) számú határozata**

Hidas Község Önkormányzat Képviselő-testülete a melléklet szerinti tartalommal jóváhagyja a Pécsváradi Művelődési Központ, Könyvtár és Múzeum Nonprofit Kft.-vel a település közművelődési feladatainak ellátására kötött közművelődési megállapodást.

A megállapodásban foglalt feladatok ellátásának pénzügyi fedezetét az önkormányzat 2023. évi költségvetéséről szóló rendeletében biztosítja.

Határidő: azonnal

Felelős: Képviselő-testület

**9. Bölcsőde építési beruházáshoz kapcsolódóan parkoló kijelöléséről döntés.**

**Ea.: Berg Csaba polgármester, Dr. Tóth Attila jegyző**

**Berg Csaba polgármester** elmondta, hogy az új bölcsőde építési beruházáshoz kapcsolódóan többlet parkoló helyeket kell biztosítani. Az írásos anyag tartalmazza a pontos helyrajziszámot.

Kéri a képviselő-testület jóváhagyását a megvalósulás érdekében.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**8/2023.(II.06.) számú határozata**

HidasKözség Önkormányzat Képviselő-testülete – mint a Hidasi Szivárvány Óvoda és Bölcsőde fenntartója és a Hidas 303/2 hrsz-ú ingatlanok tulajdonosa- tulajdonosi és fenntartói jóváhagyását adja a melléklet szerinti tervlapokon szereplőek szerint a Hidas 303/2 hrsz-ú ingatlanon az óvodát és bölcsődét kiszolgáló parkoló kialakításához.

A parkoló kialakításáat a Hidas, Petőfi Sándor utca 2. hrsz.: 303/1 alatt, tervezett "A" fokozatú, 2 csoportos bölcsőde építésével keletkező többlet parkoló helyek kialakítása indokolja.

Határidő: azonnal

Felelős: képviselő-testület

1. **A polgármester 2023. évi szabadságtervének jóváhagyása. Ea.: Dr. Tóth Attila jegyző**

**Dr. Tóth Attila jegyző** a kiküldött előterjesztés szerint elmondta, hogy a polgármester foglalkoztatási jogviszonyára vonatkozó rendelkezések alapján a munkáltatói jogokat a képviselő-testület gyakorolja.

A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését.

Az előterjesztés pontosan tartalmazza a jogszabályi helyek megjelölésével a képviselő-testület hatáskörét, valamint a szabadság ütemezésének gyakorlatát és vezetett nyilvántartását.

Hozzátette, hogy a polgármester 2023. évi szabadsága 39 munkanap. Előző évről áthozott szabadsága 9 nap.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**9/2023.(II.06.) számú határozata**

Hidas Község Önkormányzat Képviselő-testülete Berg Csaba polgármester 2023. évi szabadsága kiadásának ütemezését a Kttv. 225/C § (2) bekezdése alapján a mellékelt előterjesztés szerint hagyja jóvá.

Határidő: azonnal

Felelős: képviselő-testület

1. **Társulások működéséről szóló beszámoló**

**Ea.: Berg Csaba polgármester**

**Berg Csaba polgármester** hivatkozva a Magyarország helyi önkormányzatairól szóló 2011. évi CLXXXIX. törvény 93.§. 14) pontjában foglalt rendelkezés alapján a polgármester évente beszámol a társulások működéséről.

Az önkormányzat az alábbi társulásoknak a tagja: Zengő-Duna Vidékfejlesztési Társulás Bóly, Zengőalja Térségi Fejlesztési Társulás Pécsvárad, Bányászok Országos Szövetsége Budapest, Mecseknádasd- Hidas Szociális. Intézményfenntartó Társulás

Elmondta, hogy társulásokkal kapcsolatos működési feladatai nem voltak.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**10/2023.(II.06.) számú határozata**

Hidas Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 93.§. 14. pontjában foglalt rendelkezés alapján a polgármester beszámolóját az önkormányzati társulásokkal kapcsolatban elfogadta.

A képviselő-testület a mellékelt írásos előterjesztés szerint elfogadta a Mecseknádasd Hidas Szociális Intézményfenntartó Társulás 2023. évi tervezett költségvetését 162.457.226 Ft bevételi és kiadási főösszeggel.

Határidő: azonnal

Felelős: képviselő-testület

1. **Az óvoda nyári leállásának fenntartói jóváhagyása**

**Ea.: Steiner-Orosházi Szandra intézményvezető**

**Berg Csaba polgármester** elmondta, hogy az előterjesztés kiküldésre került, az óvoda tervezett nyári leállása augusztus hónapban valósulna meg. Mely időszak alatt az óvoda nem fogad gyermekeket.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**11/2023.(II.06.) számú határozata**

Hidas Község Önkormányzat Képviselő-testülete – mint a Hidasi Szivárvány Óvoda és Bölcsőde fenntartója- az intézményvezető előterjesztése alapján az óvoda nyári leállásának időpontját **2023. augusztus 1-31.** időpontban hagyja jóvá.

Határidő: azonnal:

Felelős. képviselő-testület, intézményvezető

**13. A 2023. évi közbeszerzési terv módosítása.**

**Ea.: Dr. Tóth Attila jegyző**

**Dr. Tóth Attila jegyző elmondta**, hogy 2023 évben a hidasi belterületi csapadékvíz rendezés pályázat tárgyában kerül kiírásra közbeszerzési eljárás, valamint a Bölcsőde építésével kapcsolatban, mely alapján a közbeszerzési szakértő közbeszerzési eljárást kezdeményez az Elektronikus Közbeszerzési Rendszeren keresztül.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**12/2023.(II.06.) számú határozata**

Hidas Község Önkormányzat Képviselő-testülete a 2023. évi közbeszerzési tervét a melléklet szerint fogadja el – a csapadékvízelvezetési program, valamint a Hidasi Szivárvány Óvoda és Bölcsőde – új bölcsődei épület építése – fejlesztése tárgyában.

Megbízzák a jegyzőt, hogy a közbeszerzési terv EKR-ben történő rögzítéséről intézkedjen.

Határidő: azonnal

Felelős: képviselő-testület, jegyző

1. **Nemzetiségi Önkormányzatokkal kötött együttműködési megállapodások felülvizsgálata. Ea. Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy a pénzügyi felülvizsgálati ellenőrzés megállapítását figyelembevéve - a kötelezettségvállalás szabályaira vonatkozóan a Nektv.80.(3) bekezdése és az Ávr.53.§-a alapján – a Nemzetiségi Önkormányzat képviselő-testülete az Önkormányzattal kötött Együttműködési Megállapodás és a Gazdálkodási szabályzat felülvizsgálata szükséges az egységes szabályozás megteremtése érdekében.

A Magyar Államkincstár javaslata, hogy az előzetes írásbeli kötelezettségvállalás legyen összhangban a Gazdálkodási szabályzatban szereplő 200.000, -Ft-tal.

További javaslatok, hogy a pénzügyi ellenjegyzési feladatok esetében a gazdálkodási jogkör gyakorlói név szerint kerüljenek meghatározásra.

Összeférhetetlenségi szabályok felülvizsgálata, az adatszolgáltatási feladatok teljesítésével kapcsolatos előírások teljes körű részletezése, valamint a belső ellenőrzés tartalmi elemeivel kapcsolatos feladatok ellátásának szabályozása, felülvizsgálata, belső ellenőrzési feladatokat ellátó tényleges személy meghatározása, megnevezése.

Hozzászólás, kérdés nem hangzott el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**13/2023.(II.06.) számú határozata**

Hidas Község Önkormányzat Képviselő-testülete a Njt. 80. § (2) alapján felülvizsgálta és a melléklet szerinti tartalommal elfogadta a Hidasi Német Nemzetiségi Önkormányzattal létrejött Együttműködési Megállapodást.

Határidő: azonnal

Felelős: képviselő-testület

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**14/2023.(II.06.) számú határozata**

Hidas Község Önkormányzat Képviselő-testülete a Njt. 80. § (2) alapján felülvizsgálta és a melléklet szerinti tartalommal elfogadta a Hidasi Roma Nemzetiségi Önkormányzattal létrejött Együttműködési Megállapodást.

Határidő: azonnal

Felelős: képviselő-testület

**15. Az Önkormányzat törzskönyvi nyilvántartási adatainak módosítása új COFOG-ok felvételével. Ea.: Dr. Tóth Attila jegyző 2023. évi közbeszerzési terv módosítása.**

**Ea.: Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy a Magyar Államkincstár ellenőrzése során tett javaslata alapján a főkönyvi könyvelés és a törzskönyvi nyilvántartás egyeztetése szükséges, ezért kérik, hogy az Önkormányzat alaptevékenységéhez kapcsolódó alábbi COFOG-okat szerepeltetni, felvenni szükséges a Magyar Államkincstár törzskönyvi nyilvántartásba.

Ár- és belvízvédelemmel összefüggő tevékenységek, Településfejlesztési projektek és támogatásuk, valamint az Óvodai nevelés ellátás működtetési feladatai.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**15/2023.(II.06.) számú határozata**

Hidas község Önkormányzat Képviselő-testülete úgy döntött, hogy az önkormányzat Magyar Államkincstárnál vezetett törzskönyvi nyilvántartásában Hidas Község Önkormányzat (Törzskönyvi azonosító szám (PIR): 724133, Székhely:7696 Hidas, Kossuth L. utca 50/II.,Adószám: 15724131-1-02, Államháztartási egyedi azonosító (ÁHTI):733733 ) adatait az alábbi COFOG-okkal egészíti ki:

047410 Ár-és belvízvédelemmel összefüggő tevékenységek

062020 Településfejlesztési projektek és támogatásuk

091140 Óvodainevelés, ellátás működtetési feladatai

082044 Könyvtári szolgáltatások

Megbízzák a jegyzőt, hogy a módosítások átvezetése érdekében a szükséges intézkedéseket tegye meg.

Határidő: azonnal:

Felelős: jegyző

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |